**Odôvodnenie nerozdelenia predmetu zákazky**

Predmetom zákazky je dodávka vyvádzacích (evakuačných) sád. Podrobná špecifikácia je uvedená v opise predmetu zákazky, tvoriacom prílohu č.1 týchto súťažných podkladov.

Verejný obstarávateľ sa rozhodol nerozdeliť predmet zákazky „Vyvádzacie (evakuačné) sady“ na časti, a to z nasledovných dôvodov:

Predmet zákazky tvorí funkčne a technicky ucelený celok, ktorého jednotlivé komponenty (Pľúcna automatika podtlaková a celotvárová ochranná maska podtlaková k autonómnemu dýchaciemu prístroju pretlakovému s otvoreným okruhom) sú vzájomne kompatibilné a určené na spoločné použitie v rámci jedného typu autonómneho dýchacieho prístroja s otvoreným okruhom.

Rozdelenie zákazky by mohlo:

* viesť k zníženiu funkčnosti alebo bezpečnosti pri záchranných/evakuačných operáciách,
* ohroziť integritu systému kvôli rozdielnym výrobcom a neoverenej kompatibilite,
* spôsobiť vyššie náklady, duplicitu technických overení a testovania kompatibility jednotlivých komponentov.

Z uvedených dôvodov nie je účelné a hospodárne rozdeliť zákazku na časti.